Zdechovice (distrikto Pardubice)

Municipo Zdechovice troviĝas sub sudaj partoj de Železné hory (Fera Montaro) en distrikto Pardubice kaj regiono Pardubice en Ĉeĥio, ses kilometrojn oriente de la urbo Přelouč. Vivas ĉi tie  (). La plej malnova skriba mencio pri la vilaĝo estas el la jaro 1352.

 Loĝantaro 

 Memorindaĵoj 
 Kastelo 
Komence de la 15-a jarcento ĉi tie en fortikaĵeto rezidis Jan Voděra el Sekerčice, pli poste posedantoj de la fortikaĵo kaj vilaĝo estis la reĝo Vladislao la 2-a Jagella, Nikolao Trčka el Lípa kaj Sidonio Lev el Rožmitál. Ĉirkaŭ la jaro 1600 estis la fortikaĵo rekonstruita en renesancan kastelon kaj tiu en la 18-a jarcento fare de familio Paar rearanĝita baroke. Ĉirkaŭ la kastelo estas parko kun rara ekzota flaŭro. De la jaro 1968-a ĝis 1990-a en la kastelo estis kazerno de la soveta armeo.

 Baroka preĝejo de Sanktaj Petro kaj Paŭlo 
estis konstruita en la jaro 1716. Ĝi estas ununava kun trilatere aranĝita altarejo kaj kun sakristio sur norda flanko. Antaŭ la okcidenta fasado estas turo en la dua etaĝo apogata per volutaj ŝildoj. En la interioro estas plafona pentraĵo "Ĉielenpreno de Virgulino Maria", valora ĉefa altaro kun figuroj de anĝeloj kaj bildo "Renkonto de Sanktaj Petro kaj Paŭlo antaŭ ekzekuto". En la preĝejo estas ankoraŭ valoraj bildoj "Sankta Francisko", "La Sankta Familio" kaj "Sankta Johano el Nepomuko". Ĉe la preĝejo estas tombejo kaj poligona kadavrejo kun ŝinda tegmento.

 Paroĥestrejo 
estas el la duono de la 19-a jarcento, unuetaĝa kun trilatera voluta ŝildo.

 Mariakulta kolono 
el komenco de la 18-a jarcento antaŭ la kastelo estas baroka.

 Bieno n-ro 15 
kun empira pordego.

 Memorplato al J.S. Pressl 
de J. Gočár kaj B. Kafka el jaro 1909.

 Gigantaj litoj 
En arbaro du kilometrojn sude de la vilaĝo troviĝas grupo de ŝtonegoj nomata "Gigantaj litoj".

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.


Kategorio:Municipoj en distrikto Pardubice
Kategorio:Vilaĝoj en distrikto Pardubice
Kategorio:Setlejoj en Fera montaro
Kategorio:Setlejoj en Orientelba tabulo